Want op heden bijden raide vand stad gecompeert zijn jouffr lijsb
hacken t eenre jan de smet et te vand putte oudecleedercooys
t ande zijden Seggen de selve jouffr lijsb hoe zij voe gebreck
van betalingen van huer huyshue die mgriete wijlen ghelts van
huyshuen sculdich bleven is gedragen xx rijns gul en xvi stuvs
sonder hue costen gedragen vie stuvs zeke haeflijcke goede die
de voirs wijlen mgriete ghelts achtgelaeten heeft Met behoirlijken
drie rastamenten uutgewonne hadde En dat huer de selve
haeflijcke goede tot huer voirs scult behoef met rechte ende
vonisse aengewesen waen gelijck tselve vonis staen septembr
xxiii lestleden beg begrijpt En voirts dat zij dien navolgen
de selve goede met rechte op hoeghen vcocht heeft den voirs
janne de smet en otten vand putte voe en ome xliii rijns
gul te lx pl tstuck Beghende dair ome de selve jouffr lijsb
vand selve xliii rijns gul te hebben hue voirs scult Dwelck
huer de selve jan en otte weygherden mits dien dat de selve
jan en otte seyden en te bynne gaven dat op de selve goede
en penige gecome vand voirs haeflijken goeden noch vi oft bij
ande rastamente gedaen waen bijden welcken de selve jan en
otte gheen betalinghe en meynden te doene ten wae dat de
selve jouffr lijsb mette anden psoene die de selve goede en
penigen oick gerasteert hebben veenicht waen op dat de selve
jan en otte met eenre betalingen gestaen mochten Op dwelck
de voirs jouffr lijsb replicende seyde dat zij met tyemande
te doen en hadde dan mette voirs janne en otten aengesten
dat iij dierste rastament gedaen en huer die met vonisse
aengewesen waen en oic mits dien dat zij de voirs haeflijke
uut huen platen den voirs janne en otten vcocht en gelevdt
hadde Soe s getmineert voe recht navolgen den vonisse
der selv jouffr lijsb dat de voirs jan en otte betalen souden hue
voirs gevificeerde scult En dat zij tsurplus vand voirs penigen
onder wet stelen souden tot behoef der gheenre recht dair toe hebben
cor ambobus burg i xiiii